钦定古今图书集成/明伦汇编/人事典/第045卷 > 《礼记》 > 《曲礼》
## 钦定古今图书集成/明伦汇编/人事典/第045卷 > 《礼记》 > 《曲礼》

君大夫之子，不敢自称曰“余小子。”大夫士之子，不敢
自称曰“嗣子某”，不敢与世子同名。

〈注〉列国之君与天子之大夫，其子皆不敢自称余小子，避嗣天子之称也。列国之大夫与士之子，不敢自称嗣子某，避嗣诸侯之称也。吕氏曰：“世子，君之适子也。诸臣之子不敢与之同名，亦避君也。若名之在世子之前，则世子为君亦不避。”《穀梁传》曰：“卫齐恶卫侯。恶何为君臣同名也。君子不夺人名，不夺人亲之所名。”